**DOMES SĒDES PROTOKOLA IZRAKSTS**

*Kokneses novada Kokneses pagastā*

2019.gada 25.septembrī **Nr.13**

**6.7.**

**Par Kokneses novada domes saistošo noteikumu “Par decentralizēto kanalizācijas pakalpojumu sniegšanas un uzskaites kārtību Kokneses novada administratīvajā teritorijā” apstiprināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pamatojoties uz Ūdenssaimniecības pakalpojumu likuma 6.panta ceturtās daļas 5.punktu, Ministru kabineta 2017.gada 27.jūnija noteikumu Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu “6.punktu nepieciešams apstiprināt Kokneses novada domes saistošos noteikumus par decentralizēto kanalizācijas pakalpojumu sniegšanas un uzskaites kārtību Kokneses novada administratīvajā teritorijā.

Pamatojoties uz likuma “Par pašvaldībām” 21.panta pirmās daļas 16.punktu un 43.panta pirmās daļas 5.punktu, ņemot vērā Finanšu un attīstības pastāvīgās komitejas 18.09.2019. sēdes ieteikumus, atklāti balsojot, PAR-12 (Aigars Kalniņš, Dāvis Kalniņš, Pēteris Keišs, Rihards Krauklis, Jānis Liepiņš, Henriks Ločmelis, Jānis Miezītis, Edgars Mikāls , Māris Reinbergs, Valdis Silovs, Ziedonis Vilde, Dainis Vingris), PRET- nav ATTURAS-nav, Kokneses novada dome NOLEMJ:

1. Apstiprināt Kokneses novada domes saistošos noteikumus Nr.7/2019" Par decentralizēto kanalizācijas pakalpojumu sniegšanas un uzskaites kārtību Kokneses novada administratīvajā teritorijā” (*pielikumā*).

2. Saistošos noteikumus triju dienu laikā pēc to parakstīšanas elektroniski un rakstveidā nosūtīt Vides aizsardzības un reģionālās attīstības ministrijai atzinuma sniegšanai.

3. Saistošie noteikumi stājas spēkā nākošajā dienā pēc to publicēšanas Kokneses novada domes laikrakstā „ Kokneses Novada Vēstis”.

4. Pēc saistošo noteikumu stāšanās spēkā, tos publicē pašvaldības mājas lapā [www.koknese.lv](http://www.koknese.lv/), izvieto domes ēkā un pagastu pārvaldēs.

 5. Atbildīgie par lēmuma izpildi :

5.1.Kokneses un Bormaņu ciemos -Kokneses novada domes SIA “Kokneses Komunālie pakalpojumi” vadītājs;

5.2. Iršu ciemā - Iršu pagasta pārvaldes vadītājs;

5.3. Vecbebru ciemā - Bebru pagasta pārvaldes vadītājs.

Sēdes vadītājs,

domes priekšsēdētājs (personiskais paraksts) D.Vingris

IZRAKSTS PAREIZS

Kokneses novada domes sekretāre Dz.Krišāne

01.10.2019.

**Kokneses novada domes saistošie noteikumi Nr. 7/2019**

*Kokneses novada Kokneses pagastā*

2019. gada 25.septembrī

APSTIPRINĀTI
ar Kokneses novada domes
2019.gada 25.septembra sēdes

lēmumu Nr.6.7(prot. Nr. 13)

**Par decentralizēto kanalizācijas pakalpojumu sniegšanas un uzskaites kārtību Kokneses novada administratīvajā teritorijā**

*Izdoti saskaņā ar* [*Ūdenssaimniecības pakalpojumu likuma*](https://m.likumi.lv/ta/id/275062-udenssaimniecibas-pakalpojumu-likums)[*6. panta*](https://m.likumi.lv/ta/id/275062-udenssaimniecibas-pakalpojumu-likums#p6) *ceturtās daļas 5. punktu un Ministru kabineta
2017. gada 27. jūnija noteikumu Nr. 384
"*[*Noteikumi par decentralizēto kanalizācijas sistēmu
apsaimniekošanu un reģistrēšanu*](https://m.likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu)*"* [*6.*](https://m.likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu#p6)*punktu*

**I. Vispārīgie jautājumi**

1. Saistošie noteikumi nosaka:

1.1. decentralizēto kanalizācijas sistēmu, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai, kontroles un uzraudzības kārtību;

1.2. minimālo biežumu notekūdeņu un nosēdumu izvešanai no decentralizētajām kanalizācijas sistēmām;

1.3. prasību minimumu asenizatoriem;

1.4. asenizatoru reģistrācijas kārtību;

1.5. decentralizēto kanalizācijas sistēmu reģistrācijas kārtību;

1.6. decentralizēto kanalizācijas pakalpojumu sniegšanas un uzskaites kārtību, tai skaitā pašvaldības kompetenci minētajā jomā;

1.7. decentralizēto kanalizācijas sistēmu īpašnieku un valdītāju pienākumus;

1.8. atbildību par saistošo noteikumu pārkāpumiem.

2. Saistošo noteikumu mērķis ir:

2.1. organizēt decentralizēto kanalizācijas pakalpojumu sniegšanu iedzīvotājiem;

2.2. noteikt decentralizētajās kanalizācijas sistēmās uzkrāto notekūdeņu un nosēdumu apsaimniekošanas (*attīrīšanas, savākšanas, transportēšanas*), uzraudzības un kontroles prasības, lai aizsargātu cilvēku dzīvību un veselību, nodrošinātu vides aizsardzību un dabas resursu ilgtspējīgu izmantošanu;

2.3. nodrošināt normatīvajos aktos noteikto notekūdeņu attīrīšanas un savākšanas prasību ievērošanu Kokneses, Bormaņu, Vecbebru un Iršu ciemu teritorijās.

3. Saistošie noteikumi ir saistoši visām fiziskajām un juridiskajām personām Kokneses, Bormaņu, Vecbebru un Iršu ciemu teritorijā, kuru īpašumā vai valdījumā ir decentralizētās kanalizācijas sistēmas.

4. Šajos saistošajos noteikumos lietotie termini atbilst normatīvajos aktos ūdenssaimniecības pakalpojumu sniegšanas jomā un citos normatīvajos aktos lietotajiem terminiem.

**II. Pašvaldības kompetence decentralizēto kanalizācijas pakalpojumu sniegšanas un uzskaites jomā**

5. Kokneses novada domes SIA“ Kokneses Komunālie pakalpojumi”, Bebru pagasta pārvalde un Iršu pagasta pārvalde nodrošina:

5.1. decentralizēto kanalizācijas sistēmu reģistra izveidošanu un uzturēšanu;

5.2. notekūdeņu un nosēdumu savākšanai no decentralizētajām kanalizācijas sistēmām, to transportēšanai un novadīšanai centralizētajā kanalizācijas sistēmā izvirzīto prasību ievērošanas kontroli;

5.3. decentralizētajās kanalizācijas sistēmās uzkrāto notekūdeņu un nosēdumu izvešanas biežuma kontroli un uzraudzību;

5.4. decentralizēto kanalizācijas sistēmu ekspluatācijas un uzturēšanas prasību ievērošanas kontroli;

5.5. informācijas sniegšanu decentralizēto kanalizācijas sistēmu īpašniekiem par tajās uzkrāto notekūdeņu un nosēdumu izvešanas kārtību un nepieciešamību uzglabāt decentralizēto kanalizācijas pakalpojumu saņemšanu apliecinošu dokumentāciju;

5.6. asenizatoru reģistrāciju, informācijas par asenizatoriem publicēšanu un reģistra uzturēšanu Kokneses novadā nodrošina SIA “ Kokneses Komunālie pakalpojumi”.

**III. Minimālais biežums notekūdeņu un nosēdumu izvešanai no decentralizētajām kanalizācijas sistēmām**

6. Decentralizētajās kanalizācijas sistēmās uzkrātie notekūdeņi un nosēdumi ir jāizved:

6.1. Kokneses un Bormaņu ciemu teritorijas robežās uz SIA “ Kokneses Komunālie pakalpojumi” notekūdeņu attīrīšanas iekārtām (turpmāk tekstā -NAI);

6.2. Vecbebru ciema teritorijas robežās uz Bebru pagasta NAI:

6.3. Iršu ciema teritorijas robežās uz Iršu pagasta NAI;

6.4.vai citām speciāli izveidotām notekūdeņu pieņemšanas vietām, saskaņā ar asenizatora noslēgto līgumu.

7. Minimālais notekūdeņu izvešanas biežums no krājtvertnēm ir nosakāms saskaņā ar šādu formulu:

**I = B/A**, kur:

**I** – decentralizētās kanalizācijas krājtvertnes izvešanas biežums mēnesī (reizes). Ja rezultāts ir mazāks par 1, to noapaļo ar divām zīmēm aiz komata uz leju. Ja rezultāts lielāks par 2, to noapaļo līdz veseliem skaitļiem uz leju;

**B** – nekustamajā īpašumā vai nekustamo īpašumu grupā esošo personu kopējais ūdens patēriņš mēnesī (m3), pieņemot, ka vienas personas ūdens patēriņš ir 0,8 m3 /mēnesī vai arī izmantojot datus par faktisko ūdens patēriņu (saskaņā ar skaitītāja rādījumiem);

**A** – decentralizētās kanalizācijas tvertnes tilpums kubikmetros.

Ja aprēķinātais **I** ir mazāks par 1, tad krājtvertnē uzkrātie notekūdeņi un nosēdumi jāizved retāk nekā reizi mēnesī un ir nepieciešams aprēķināt minimālo izvešanas reižu skaitu gadā (Ig) saskaņā ar šādu formulu:

**Ig = MxI**, kur –

**M** – objekta izmantošanas mēnešu skaits gadā.Rezultātu noapaļo līdz veseliem skaitļiem uz leju.

Zinot **Ig** un **I**, jānosaka **Ib** - vienas izvešanas reize mēnešos.

**Ib**= **M/Ig**, rezultātu noapaļo, ja nepieciešams, līdz vienai zīmei aiz komata.

8. Faktiskais ūdens patēriņš tiek noteikts sekojoši:

8.1. ja decentralizētās kanalizācijas sistēmas īpašnieka vai valdītāja nekustamajā īpašumā tiek izmantoti centralizētie ūdensapgādes pakalpojumi, tad novadīto notekūdeņu daudzumu pieņem vienādu ar patērētā ūdens daudzumu un notekūdeņu izvešanas biežums ir nosakāms saskaņā ar [7. punktā](https://m.likumi.lv/ta/id/299898#p7) norādīto formulu, aprēķinā ietverot vai nu faktiskos datus par kopējo ūdens patēriņu mēnesī, ko ir fiksējis komercuzskaites mēraparāts, vai sabiedrisko ūdenssaimniecības pakalpojumu piegādes līgumā noteikto ūdens patēriņa normu komercuzskaitei. Notekūdeņu daudzuma uzskaitē neieskaita dārza vai piemājas teritorijas laistīšanai izlietoto ūdens daudzumu, ja tas ir noteikts ar šim nolūkam speciāli ierīkotu ūdens mēriekārtu;

8.2. ja decentralizētās kanalizācijas sistēmas īpašnieka vai valdītāja nekustamajā īpašumā tiek izmantota lokālā ūdens iegūšanas iekārta, tā var tikt aprīkota ar ūdens patēriņa mēraparātu, kura rādījumus par patērēto ūdeni izmanto novadīto notekūdeņu daudzuma noteikšanai. Šādā gadījumā decentralizētajā kanalizācijas sistēmā uzkrāto notekūdeņu izvešanas biežums ir nosakāms, aprēķinā ietverot faktiskos datus par nekustamajā īpašumā izlietoto ūdens daudzumu, ko ir fiksējis ūdens patēriņa mērītājs. Ja to nav iespējams ierīkot, tad notekūdeņu daudzuma noteikšanai pielieto šajos noteikumos 7. punktā B sadaļā noteikto apjomu uz vienu cilvēku, saskaņā ar deklarēto vai faktiski dzīvojošo personu skaitu,.

9. Minimālais nosēdumu izvešanas biežums no septiķa ir 1 (viena) reize gadā.

10. Minimālais nosēdumu izvešanas biežums no rūpnieciski izgatavotām attīrīšanas iekārtām, kuras attīrītos notekūdeņus novada vidē un kuru kopējā jauda ir mazāka par 5 m3/diennaktī, ir nosakāms, ievērojot iekārtas ražotāja izdoto tehnisko dokumentāciju vai instrukcijas par šo iekārtu ekspluatāciju, vai − gadījumā, ja decentralizētās kanalizācijas sistēmas īpašnieka vai valdītāja rīcībā nav iekārtas sākotnējās tehniskās dokumentācijas − atbilstoša komersanta rakstveida atzinumu par iekārtas ekspluatācijas nosacījumiem.

**IV. Decentralizēto kanalizācijas sistēmu kontroles un uzraudzības kārtība**

11. Kokneses novada domes SIA “ Kokneses Komunālie pakalpojumi", Kokneses novada pašvaldības policijas amatpersonas, Bebru pagasta pārvaldes darbinieki, Iršu pagasta pārvaldes darbinieki ir tiesīgi:

11.1. pārbaudīt decentralizēto kanalizācijas pakalpojumu saņemšanu apliecinošu attaisnojuma dokumentu esamību;

11.2. saskaņojot ar īpašnieku vai valdītāju, **vai iepriekš to brīdinot**, piekļūt decentralizētajai kanalizācijas sistēmai, tās tehniskā nodrošinājuma un apsaimniekošanas prasību ievērošanas kontrolei;

11.3. pārbaudīt decentralizēto kanalizācijas sistēmu reģistrā ietvertās informācijas atbilstību, nepieciešamības gadījumā, nodrošinot tās precizēšanu, balstoties uz veiktās pārbaudes rezultātiem;

11.4. pieprasīt atskaites par izvesto notekūdeņu apjomu no decentralizēto kanalizācijas sistēmu reģistrā iekļautajiem asenizatoriem.

12. Ja Kokneses novada domes SIA “ Kokneses Komunālie pakalpojumi" , Kokneses novada pašvaldības policijas amatpersonām, Bebru pagasta pārvaldes darbiniekiem, Iršu pagasta pārvaldes darbiniekiem ir radušās šaubas par decentralizētās kanalizācijas sistēmas apsaimniekošanas prasību ievērošanu un tās atbilstību normatīvo aktu regulējumam, Kokneses novada domes SIA “ Kokneses Komunālie pakalpojumi", Kokneses novada pašvaldības policijas amatpersonām, Bebru pagasta pārvaldes darbiniekiem, Iršu pagasta pārvaldes darbiniekiem **ir tiesības** **rakstiski pieprasīt decentralizētās kanalizācijas sistēmas īpašniekam:**

12.1. nodrošināt piekļuvi decentralizētajai kanalizācijas sistēmai, tās darbības pārbaudei;

12.2. veikt decentralizētās kanalizācijas sistēmas ārpuskārtas tehnisko apkopi pie atbilstoša komersanta, kas specializējies šādu darbu izpildē, un iesniegt apliecinājumu par iekārtas tehnisko stāvokli un norādījumus tās turpmākai ekspluatācijai;

12.3. veikt decentralizētajā kanalizācijas sistēmā uzkrāto notekūdeņu paraugu analīzes. Izdevumus, kas saistīti ar decentralizētajā kanalizācijas sistēmā uzkrāto notekūdeņu paraugu analīzēm, sedz:

12.3.1. Kokneses novada domes SIA “ Kokneses Komunālie pakalpojumi", pašvaldība ,Bebru pagasta pārvalde, Iršu pagasta pārvalde, ja decentralizētās kanalizācijas sistēmā uzkrāto notekūdeņu paraugu analīzēs netiek konstatētas vielas, kuras aizliegts novadīt centralizētajā kanalizācijas sistēmā saskaņā ar pašvaldības saistošajiem noteikumiem par sabiedrisko ūdenssaimniecības pakalpojumu sniegšanas un lietošanas kārtību un noteiktās piesārņojošo vielu koncentrācijas nepārsniedz minētajos saistošajos noteikumos norādītās;

12.3.2. decentralizētās kanalizācijas sistēmas īpašnieks, ja, decentralizētajā kanalizācijas sistēmā uzkrāto notekūdeņu paraugu analīzēs, tiek konstatētas vielas, kuras aizliegts novadīt centralizētajā kanalizācijas sistēmā saskaņā ar pašvaldības saistošajiem noteikumiem par sabiedrisko ūdenssaimniecības pakalpojumu sniegšanas un lietošanas kārtību.

12.4. veikt decentralizētās kanalizācijas sistēmas pārbūvi vai jaunas decentralizētās kanalizācijas sistēmas izbūvi vai uzstādīšanu, lai novērstu videi nodarāmo kaitējumu, vai risināt jautājumu par pieslēgšanos centralizētajai kanalizācijas sistēmai.

**V. Prasību minimums asenizatoriem**

13. Decentralizētos kanalizācijas pakalpojumus ir tiesīgs sniegt asenizators, kurš atbilst šajos noteikumos noteiktajām prasībām un ir reģistrējies Kokneses novada domes SIA “ Kokneses Komunālie pakalpojumi" .

 14. Prasību minimums asenizatoram:

14.1. nodrošināt decentralizēto kanalizācijas pakalpojumu saņemšanas attaisnojošos dokumentus atbilstoši Ministru kabineta 2017.gada 27.jūnija noteikumos Nr. 384 un šajos saistošajos noteikumos noteiktajām prasībām un to izsniegšanu decentralizēto kanalizācijas sistēmu īpašniekiem vai valdītājiem;

14.2. veikt Kokneses novada administratīvajā teritorijā esošajās decentralizētajās kanalizācijas sistēmās savākto notekūdeņu un nosēdumu, kā arī dūņu apjoma uzskaiti;

14.3. pārvadāt decentralizētajās kanalizācijas sistēmās savāktos notekūdeņus ar šim nolūkam paredzētu specializētu transportlīdzekli;

14.4. noslēgt rakstveida līgumu ar notekūdeņu attīrīšanas iekārtu (NAI) vai specializēto notekūdeņu pieņemšanas vietas īpašnieku par decentralizētajās kanalizācijas sistēmās savākto notekūdeņu un/vai nosēdumu novadīšanu un attīrīšanu;

14.5. nodrošināt visu nepieciešamo pasākumu un darbību veikšanu, lai nepieļautu centralizētās kanalizācijas sistēmas aizsērējumu decentralizētajās kanalizācijas sistēmās savākto notekūdeņu novadīšanas rezultātā;

14.6. nodrošināt visu nepieciešamo pasākumu un darbību veikšanu, lai nepieļautu bīstamo atkritumu, kuru savākšanai normatīvajos aktos ir noteikta īpaša kārtība un prasības, nonākšanu centralizētajā kanalizācijas sistēmā decentralizēto kanalizācijas sistēmu notekūdeņu novadīšanas rezultātā;

14.7. līdz kārtējā gada 1. februārim iesniegt reģistra uzturētājam Kokneses novada domes SIA “ Kokneses Komunālie pakalpojumi" rakstveida deklarāciju par iepriekšējā saimnieciskajā gadā izvesto notekūdeņu un nosēdumu apjomu konkrētās pašvaldības teritorijā saskaņā ar pielikumā pievienoto veidlapu *(1. pielikums).* Veidlapu iesniedz klātienē, nosūta pa pastu vai elektroniski normatīvajos aktos par elektronisko dokumentu noformēšanu noteiktajā kārtībā.

**VI. Asenizatoru reģistrācijas kārtība**

15. Papildus Ministru kabineta 2017.gada 27.jūnija noteikumos Nr. 384 noteiktajām reģistrācijas prasībām asenizators iesniedz Kokneses novada domes SIA “ Kokneses Komunālie pakalpojumi" iesniegumu *(2. pielikums),* kuram pievieno 16. punktā norādīto rakstveida informāciju.

16. Reģistrācijas veikšanai asenizators iesniedz attiecīgus dokumentus, apliecinot, ka:

16.1. ir tiesīgs veikt kravas autopārvadājumus vai pašpārvadājumus Latvijas Republikas teritorijā, izņemot, ja pakalpojums tiks sniegts ar traktortehniku, izmantojot asenizācijas mucu;

16.2. iesnieguma iesniegšanas dienā asenizatoram Latvijā nav nodokļu parādu, tai skaitā, valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

16.3. ir noslēgts līgums ar pašvaldības norādīto notekūdeņu attīrīšanas iekārtu (NAI) vai specializēto notekūdeņu pieņemšanas vietu īpašnieku/-iem.

17. Šo noteikumu 15. punktā minēto reģistrācijas iesniegumu asenizators Kokneses novada domes SIA “ Kokneses Komunālie pakalpojumos" var iesniegt:

17.1. personīgi.

17.2. pa pastu;

17.3. elektroniski normatīvajos aktos par elektronisko dokumentu noformēšanu noteiktajā kārtībā ( ar drošu elektronisko parakstu).

18. Lai veiktu reģistrāciju, iesnieguma pieņēmējs pārbauda iesniegto informāciju un pārliecinās par:

18.1. Latvijas Republikas Uzņēmumu reģistra piešķirtajiem asenizatora reģistrācijas datiem, ja asenizators ir juridiska persona;

18.2. Valsts ieņēmumu dienesta publiskajā datu bāzē reģistrētajiem datiem par ienākuma nodokļa maksātājiem, ja asenizators ir fiziska persona.

19. Asenizatoram ir tiesības pašam iegūt un iesniegt pašvaldības administrācijai šo noteikumu 18. punktā minēto informāciju apliecinošus dokumentus.

20. Asenizatora reģistrācija tiek veikta, ja tas ir izpildījis šo noteikumu prasības, iesniedzot visus nepieciešamos dokumentus, un pēc to izvērtēšanas Kokneses novada domes SIA “ Kokneses Komunālie pakalpojumi" atzinusi, ka asenizators atbilst šajos noteikumos izvirzītajām prasībām.

21. Asenizatora iesniegums tiek izskatīts 15 (piecpadsmit) darba dienu laikā no tā saņemšanas dienas. Iesniegums tiek uzskatīts par saņemtu ar brīdi, kad ir iesniegti visi noteikumos norādītie nepieciešamie dokumenti.

22. Kokneses novada domes SIA “ Kokneses Komunālie pakalpojumi" trīs darba dienu laikā pēc lēmuma pieņemšanas publicē pašvaldības tīmekļa vietnē informāciju par asenizatora reģistrāciju normatīvo aktu noteiktajā kārtībā. Reģistrācijas neveikšanas gadījumā Kokneses novada domes SIA “ Kokneses Komunālie pakalpojumi" nosūta rakstveida informāciju asenizatoram par trūkumiem, kas konstatēti reģistrācijas iesnieguma izskatīšanas gaitā, un norāda to novēršanas termiņu. Gadījumā, ja trūkumi netiek novērsti norādītajā termiņā, asenizatora reģistrācijas iesniegums tiek uzskatīts par neiesniegtu un saņemtie dokumenti tiek atgriezti asenizatoram.

23. Ja asenizatora darbībās tiek konstatēti normatīvo aktu pārkāpumi, kas skar ūdenssaimniecības pakalpojumu sniegšanas jomu, komerctiesību jomu, profesionālās darbības sfēru, finanšu saistību izpildi, kravu autopārvadājumu jomu vai vides aizsardzības jomu, dome anulē attiecīgā asenizatora reģistrācijas faktu, nosūtot rakstveida paziņojumu asenizatoram, un dzēš par to ziņas pašvaldības tīmekļa vietnē. Attiecīgajā gadījumā asenizatora pienākums ir 3 (trīs) darba dienu laikā no paziņojuma saņemšanas dienas iesniegt Kokneses novada domes SIA “ Kokneses Komunālie pakalpojumi" šo noteikumu 14.7. punktā noteikto informāciju par periodu līdz reģistrācijas anulēšanas dienai.

24. Asenizators ir tiesīgs apstrīdēt reģistrācijas anulēšanas faktu, 15 (piecpadsmit) darba dienu laikā no paziņojuma saņemšanas iesniedzot rakstveida iesniegumu domes priekšsēdētājam, kurā tiek norādīts lūguma pamatojums un ziņas par iesniegumā ietvertajiem apgalvojumiem. Reģistrācijas anulēšanas fakta apstrīdēšana neaptur noteikumu 23. punktā norādītā paziņojuma darbību un neatbrīvo asenizatoru no šo noteikumu 23. punktā paredzētās informācijas iesniegšanas.

25. Ziņas par asenizatoru pašvaldības tīmekļa vietnē tiek atjaunotas, pamatojoties uz pašvaldības domes priekšsēdētāja lēmumu, ar kuru atcelts reģistrācijas anulēšanas fakts.

26. Gadījumā, ja asenizatora reģistrācija ir anulēta, balstoties uz apstiprinošu informāciju, ka asenizatoram ir apturēta vai anulēta kravas autopārvadājumu veikšanas licence Latvijas Republikas administratīvajā teritorijā, ziņas par asenizatora reģistrāciju tiek atjaunotas, pamatojoties uz kompetentās valsts iestādes lēmumu, kas izskata jautājumus par kravas autopārvadājumu licences un licences kartītes darbības apturēšanu uz laiku vai anulēšanu.

27. Gadījumā, ja decentralizētos kanalizācijas pakalpojumus nodrošina pašvaldības sabiedrisko ūdenssaimniecības pakalpojumu sniedzējs, par šo faktu reģistrā tiek veikts atbilstošs ieraksts.

**VII. Decentralizēto kanalizācijas sistēmu reģistrācijas kārtība**

28. Kokneses, Bormaņu, Vecbebru un Iršu ciemu nekustamā īpašuma īpašnieks vai valdītājs, kura īpašumā esošā decentralizētā kanalizācijas sistēma nav reģistrēta, iesniedz decentralizēto kanalizācijas sistēmu reģistra uzturētājam pirmreizējo decentralizētās kanalizācijas sistēmas reģistrācijas apliecinājumu saskaņā ar šiem noteikumiem pievienoto paraugu *(3. pielikums).*

29. Ja nekustamais īpašums tiek atsavināts vai ir notikušas decentralizētās kanalizācijas sistēmas izmaiņas (tās pārbūve vai veida maiņa īpašuma pieslēgums centralizētajai kanalizācijas sistēmai, mainījies notekūdeņu novadīšanas plānotais apjoms, deklarēto vai faktiski dzīvojošo personu skaits), decentralizētās kanalizācijas sistēmas īpašniekam vai valdītājam nekavējoties, bet ne vēlāk kā 1 (viena) mēneša laikā pēc nekustamā īpašuma iegādes vai izmaiņām šo noteikumu 28. punktā norādītais apliecinājums jāiesniedz personiski, jānosūta pa pastu vai elektroniski, ja tas sagatavots saskaņā ar normatīvajiem aktiem par elektronisko dokumentu noformēšanu.

**VIII. Decentralizēto kanalizācijas sistēmu īpašnieku un valdītāju pienākumi**

30. Decentralizētās kanalizācijas sistēmas īpašnieka vai valdītāja pienākumi, papildus Ministru kabineta 2017.gada 27.jūnija noteikumos Nr. 384 noteiktajiem, ir šādi:

30.1. nodrošināt radīto notekūdeņu uzkrāšanu vai attīrīšanu ekspluatācijā nodotā decentralizētajā kanalizācijas sistēmā;

30.2. segt izmaksas Kokneses novada domes SIA “ Kokneses Komunālie pakalpojumi" vai pašvaldībai, kas saistītas ar notekūdeņu paraugu analīžu veikšanu, ja uzkrāto notekūdeņu paraugu analīzēs tiek konstatētas vielas, kuras neatbilst pašvaldības saistošajos noteikumos par sabiedrisko ūdenssaimniecības pakalpojumu sniegšanas un lietošanas kārtību noteiktajām piesārņojošo vielu koncentrācijām, pēc to faktiskajām izmaksām, saskaņā ar izrakstīto rēķinu;

30.3. nodrošināt pašvaldības kontroles institūcijas pilnvarotam pārstāvim piekļuvi decentralizētajai kanalizācijas sistēmai tās tehniskā nodrošinājuma un ekspluatācijas prasību ievērošanas kontrolei un tās darbības pārbaudei;

30.4. līdz kārtējā gada 1. aprīlim iesniegt Kokneses novada domes SIA “ Kokneses Komunālie pakalpojumi" vai Bebru pagastā Bebru pagasta pārvaldē vai Iršu pagasta pārvaldē atbilstoša komersanta rakstveida apliecinājuma kopiju par veikto decentralizētās kanalizācijas sistēmas tehnisko apkopi, par tās tehnisko stāvokli un turpmākajiem norādījumiem tās ekspluatācijā, ja nekustamajā īpašumā tiek ekspluatētas rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada vidē un kuru kopējā jauda ir mazāka par 5 m3/diennaktī, kā arī apliecinājumu par septiķa nosēdumu izvešanu vismaz vienu reizi gadā;

30.5. uzrādīt pašvaldības kontroles institūcijai decentralizēto kanalizācijas pakalpojumu saņemšanu pierādošos dokumentus. Par decentralizēto kanalizācijas pakalpojumu saņemšanu pierādošu dokumentu var kalpot noslēgts līgums par decentralizētajā kanalizācijas sistēmā uzkrāto notekūdeņu un nosēdumu nodošanu attīrīšanai vai decentralizēto kanalizācijas pakalpojumu saņemšanas darījumu apliecinošs attaisnojuma dokuments, kurā uzrādīta pakalpojumu sniegšanas adrese, dati par savākto notekūdeņu daudzumu, pakalpojumu sniegšanas datums un pakalpojumu sniedzēja rekvizīti.

30.6. uzrādīt pašvaldības kontroles institūcijai sertificēta speciālista atzinumu īpašumā esošā septiķa vai notekūdeņu krājtvertnes tehnisko stāvokli un kurš izbūvēts un tiek ekspluatēts atbilstoši būvniecību regulējošiem normatīvajiem aktiem, saskaņā ar speciālista atzinumu.

**IX. Atbildība par saistošo noteikumu neievērošanu**

31. Par saistošo noteikumu neievērošanu sastādīt administratīvos protokolus savas kompetences robežās ir tiesīgas Kokneses novada pašvaldības policijas amatpersonas .

32. Par šo saistošo noteikumu prasību neievērošanu izsaka brīdinājumu vai uzliek naudas sodu: fiziskām personām – līdz 350  euro, juridiskām personām – līdz 1400 euro.

33. Administratīvos protokolus izskata pašvaldības Administratīvā komisija.

34. Administratīvais sods šo saistošo noteikumu pārkāpēju neatbrīvo no pienākuma novērst pārkāpumu, kā arī no pārkāpuma rezultātā nodarīto zaudējumu atlīdzināšanas.

**X. Noslēguma jautājumi**

35. Ja ekspluatētā decentralizētā kanalizācijas sistēma neatbilst šajos saistošajos noteikumos un normatīvajos aktos izvirzītajām prasībām, decentralizētās kanalizācijas sistēmas īpašnieks vai valdītājs nodrošina tās atbilstību šo saistošo noteikumu un normatīvo aktu prasībām ne vēlāk kā līdz 2021. gada 31. decembrim*.( saskaņā ar normatīvajiem aktiem).*

36. Kokneses novada administratīvajā teritorijā esoša nekustamā īpašuma īpašnieks vai valdītājs līdz 2021. gada 31. decembrim iesniedz decentralizēto kanalizācijas sistēmu reģistra uzturētājam pirmreizējo decentralizētās kanalizācijas sistēmas reģistrācijas apliecinājumu saskaņā ar noteikumiem pievienoto paraugu *(3. pielikums).*

Sēdes vadītājs,

domes priekšsēdētājs ( personiskais paraksts) D.Vingris

IZRAKSTS PAREIZS

Kokneses novada domes sekretāre Dz.Krišāne

01.10.2019.

*[1. pielikums](https://m.likumi.lv/wwwraksti/CARNIKAVA/2018/BILDES/SN_10/P1.DOCX%22%20%5Co%20%22Atv%C4%93rt%20cit%C4%81%20form%C4%81t%C4%81)*

Kokneses novada domes
2019.gada 25.septembra saistošajiem noteikumiem Nr. 7/2019

ASENIZATORA
DEKLARĀCIJA PAR \_\_\_\_\_\_\_\_\_\_\_ GADĀ IZVESTO NOTEKŪDEŅU UN NOSĒDUMU APJOMU

|  |  |
| --- | --- |
| 1. Objekta adrese |   |

|  |  |  |
| --- | --- | --- |
| 2. Notekūdeņu un nosēdumu izvešanas biežums |   | (reizes gadā) |

|  |  |  |
| --- | --- | --- |
| 3. Izvesto notekūdeņu un nosēdumu apjoms atskaites periodā |   | m3 |

|  |  |  |  |  |  |  |
| --- | --- | --- | --- | --- | --- | --- |
| N.p.k. | Objekta adrese | Transp. reģ. Nr. | Cisternas reģ. Nr. | Izvešanas reizesgadā   | Izvestiem3   | Kam nodoti notekūdeņi |
| 1 | 2 | 3 | 4 | 5 | 6 | 7 |
|   |   |   |   |   |   |   |
|   |   |   |   |   |   |   |

Datums

|  |  |
| --- | --- |
| Asenizatora nosaukums vai vārds, uzvārds |   |
|   | *(personiskais paraksts)* |

[*2. pielikums*](https://m.likumi.lv/wwwraksti/CARNIKAVA/2018/BILDES/SN_10/P2.DOCX)

Kokneses novada domes
2019.gada 25.septembra saistošajiem noteikumiem Nr. 7/2019

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (adresāts)

**REĢISTRĀCIJAS IESNIEGUMS
ASENIZĀCIJAS PAKALPOJUMU SNIEGŠANAI KOKNESES NOVADA ADMINISTRATĪVAJĀ TERITORIJĀ**

20\_\_.gada \_\_\_\_\_\_. \_\_\_\_\_\_\_\_\_\_\_\_\_\_\_\_\_\_

|  |
| --- |
|   |
| (decentralizēto kanalizācijas pakalpojuma sniedzēja (turpmāk – asenizatora) nosaukums) |

Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Reģ. Nr. \_\_\_\_\_\_\_\_\_\_\_\_\_\_\_\_

Reģ. datums: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tālr.: \_\_\_\_\_\_\_\_\_\_\_\_\_\_\_\_\_

E-pasts:\_\_\_\_\_\_\_\_\_\_\_\_\_\_\_\_\_

Pamatojoties uz Ministru kabineta 2017. gada 27. jūnija noteikumiem Nr. 384 "[Noteikumi par decentralizēto kanalizācijas sistēmu apsaimniekošanu un reģistrēšanu](https://m.likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu)" un Kokneses novada domes 2019.gada 25.septembra saistošajiem noteikumiem Nr. 7/2019 lūdzu reģistrēt tīmekļvietnē \_(*asenizatora nosaukums*) kā decentralizēto kanalizācijas pakalpojumu sniedzēju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ teritorijā, kas nodrošina pakalpojuma sniegšanu ar šādiem specializētajiem transportlīdzekļiem:

|  |  |  |  |  |  |  |
| --- | --- | --- | --- | --- | --- | --- |
| N. p.k. | Transportlīdzekļa marka | Transportlīdzekļa reģistrācijas Nr. | Transportlīdzekļa tips(A – autotransports T – Traktortehnika)   | Transportlīdzekļatvertnes tilpums   | Tvertnes reģ. Nr. (ja attiecināms, piem., traktortehnikas gadījumā) | Nomas līguma termiņš\* |
| 1 |   |   |   |   |   |   |
| 2 |   |   |   |   |   |   |

*Ja asenizatora rīcībā ir vairāk par 5 transportlīdzekļiem, turpināt iesnieguma otrā pusē.*

**Iesniegumam pievienoti šādi dokumenti\*:**

1. kopija līgumam ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pašvaldības administratīvajā teritorijā esošo notekūdeņu attīrīšanas iekārtu (NAI) vai specializēto noliešanas punktu īpašnieku;

2. \* transportlīdzekļu nomas līguma kopija, ja iesnieguma iesniedzējs nav tā īpašnieks, vai nav minēts kā turētājs transportlīdzekļa reģistrācijas apliecībā.

٭ *Kopijas pareizību apliecina uzņēmuma vadītājs vai tā pilnvarota amatpersona pirmās lapas augšējā labajā stūrī ar apliecinājuma uzrakstu "KOPIJA PAREIZA", apliecinātājas personas pilnu amata nosaukumu, parakstu un tā atšifrējumu, vietas nosaukumu, datumu un zīmoga nospiedumu.*

Apliecinu, ka šajā iesniegumā sniegtā informācija ir precīza un patiesa.

|  |  |
| --- | --- |
| Iesnieguma iesniedzējs: |   |
|   |   |
| *(vārds, uzvārds un amats, paraksts, zīmogs)* |

[*3. pielikums*](https://m.likumi.lv/wwwraksti/CARNIKAVA/2018/BILDES/SN_10/P3.DOCX)

Kokneses novada domes
2019.gada 25.septembra saistošajiem noteikumiem Nr. 7/2019

DECENTRALIZĒTĀS KANALIZĀCIJAS SISTĒMAS
REĢISTRĀCIJAS APLIECINĀJUMS

|  |  |
| --- | --- |
| 1. Objekta adrese |   |

|  |  |
| --- | --- |
| 2. Objektā deklarēto iedzīvotāju skaits |   |

|  |  |
| --- | --- |
| 3. Objektā faktiski dzīvojošo iedzīvotāju skaits |   |

|  |
| --- |
| 4. Vai objektā ūdensapgādes patēriņa uzskaitei ir uzstādīts ūdens mērītājs? |
|   | https://www.vestnesis.lv/wwwraksti/BILDES/KVADRATS.GIFir | https://www.vestnesis.lv/wwwraksti/BILDES/KVADRATS.GIFnav |   |

|  |  |  |
| --- | --- | --- |
| 4.1.  Esošais vai prognozējamais *(atbilstošo pasvītrot)* ūdens patēriņš mēnesī |   | m3 |

|  |  |  |
| --- | --- | --- |
| 4.2.  Izvedamais notekūdeņu un nosēdumu vai dūņu nogulšņu apjoms mēnesī |   | m3 |

*Krājtvertņu gadījumā esošam vai prognozējamajam ūdens patēriņa apjomam jāsakrīt ar izvedamo notekūdeņu apjomu gadā.*

5. Decentralizētās kanalizācijas sistēmas veids (atzīmēt atbilstošo vai atbilstošos)

Rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada vidē un kopējā jauda ir mazāka par 5 m3/diennaktī

Septiķis ar divām vai vairāk kamerām, kur notekūdeņi pēc septiķa vidē tiek novadīti caur speciāli ierīkotu infiltrācijas sistēmu (filtrācijas laukiem, apakšzemes filtrējošām drenām, smilts grants filtriem, filtrācijas grāvjiem vai akām) un kurš izbūvēts un tiek ekspluatēts atbilstoši būvniecību regulējošiem normatīvajiem aktiem, saskaņā ar speciālista atzinumu;

Notekūdeņu krājtvertne (jebkurš rezervuārs, nosēdaka vai izsmeļamā bedre, pārvietojamā tualete, sausā tualete), kurās uzkrājas neattīrīti notekūdeņi, septisko tvertņu dūņas vai kanalizācijas sistēmu atkritumi un kura izbūvēta un tiek ekspluatēta atbilstoši būvniecību regulējošiem normatīvajiem aktiem, saskaņā ar speciālista atzinumu;.

|  |  |
| --- | --- |
| https://www.vestnesis.lv/wwwraksti/BILDES/KVADRATS.GIFCits |   |
|   | *(Lūdzu, norādiet Jūsu īpašumā esošās decentralizētās kanalizācijas sistēmas veidu)* |

6. Kā īpašumā tiek nodrošināta atbilstoša notekūdeņu apsaimniekošana?

Līgums par īpašumā esošo NAI apkalpošanas un ekspluatācijas pasākumu nodrošināšanu un/vai līgums par uzkrāto septisko tvertņu dūņu un/vai kanalizācijas sistēmu tīrīšanas atkritumu izvešanu

Līgums par uzkrāto notekūdeņu izvešanu

Pēc vajadzības pasūtu nepieciešamos pakalpojumus komersantiem

Netiek nodrošināta

7. Decentralizētajā kanalizācijas sistēmā uzkrāto notekūdeņu/nosēdumu pašreizējais izvešanas biežums:

1 x mēnesī vai biežāk

1 x 2 mēnešos

1x ceturksnī

1 x gadā un retāk

8. Krājtvertnes tilpums:

< 3m3

3 līdz 5 m3

5 līdz 10 m3

> 10 m3

9. Cik bieži tiek veikta regulārā apkope lokālajām notekūdeņu attīrīšanas iekārtām:

1 x mēnesī vai biežāk

1 x ceturksnī

1x gadā

retāk nekā 1x gadā

|  |  |
| --- | --- |
| 9.1. Kad veikta iepriekšējā apkope? |   |
|   | *(lūdzu norādīt mēnesi un gadu)* |

10. Vai plānojat pieslēgties centralizētajiem kanalizācijas tīkliem?

jā (Ja atbilde ir "Jā", lūdzu, atbildiet uz 11. jautājumu.)

nē

11. Kad plānojat pieslēgties centralizētajiem kanalizācijas tīkliem?

2019. gada laikā

2020. gada laikā

līdz 2021. gadam

līdz 2022. gadam

Pielikumā: dokumenti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

Datums

|  |
| --- |
| Decentralizētās kanalizācijas sistēmas īpašnieka vai valdītāja vārds, uzvārds |
|   |   |
| *(personiskais paraksts)* |   |

**Paskaidrojuma raksts**
Kokneses novada domes saistošajiem noteikumiem Nr. 7/2019

 “Par decentralizēto kanalizācijas pakalpojumu sniegšanas un uzskaites kārtību Kokneses novada administratīvajā teritorijā”

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | 1.1. Saistošie noteikumi izstrādāti, pamatojoties uz [Ūdenssaimniecības pakalpojumu likuma](https://m.likumi.lv/ta/id/275062-udenssaimniecibas-pakalpojumu-likums) [6.](https://m.likumi.lv/ta/id/275062-udenssaimniecibas-pakalpojumu-likums#p6) panta ceturtās daļas 5. punktu vietējām pašvaldībām noteikto deleģējumu; 1.2. lai nodrošinātu vides aizsardzību un dabas resursu ilgtspējīgu izmantošanu un pakalpojuma sniegšanas tiesiskā regulējuma atbilstību Ministru kabineta 2017. gada 27. jūnija noteikumiem Nr. 384 “[Noteikumi par decentralizēto kanalizācijas sistēmu apsaimniekošanu un reģistrēšanu](https://m.likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu)”. |
| 2. Īss projekta satura izklāsts | 2.1. Saistošo noteikumu mērķis: 2.1.1. nodrošināt pašvaldības autonomās funkcijas – komunālo kanalizācijas pakalpojumu organizēšana pašvaldības iedzīvotāju interesēs izpildi;2.1.2. noteikt decentralizēto kanalizācijas pakalpojumu sniegšanas kārtību, lai aizsargātu cilvēku dzīvību un veselību, nodrošinātu vides aizsardzību un dabas resursu ilgtspējīgu izmantošanu.2.2. Saistošie noteikumi nosaka:2.2.1. decentralizēto kanalizācijas sistēmu, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai, kontroles un uzraudzības kārtību;2.2.2. minimālo biežumu notekūdeņu un nosēdumu izvešanai no decentralizētajām kanalizācijas sistēmām;2.2.3. prasību minimumu asenizatoriem;2.2.4. asenizatoru reģistrācijas kārtību;2.2.5. decentralizēto kanalizācijas sistēmu reģistrācijas kārtību;2.2.6. decentralizēto kanalizācijas pakalpojumu sniegšanas un uzskaites kārtību, tai skaitā pašvaldības kompetenci minētajā jomā;2.2.7. decentralizēto kanalizācijas sistēmu īpašnieku un valdītāju pienākumus;2.2.8. atbildību par saistošo noteikumu pārkāpumiem. |
| 3. Informācija par plānoto projekta ietekmi uz pašvaldības budžetu | 3.1. Saistošo noteikumu īstenošanas finansiālās ietekmes prognoze uz pašvaldības budžetu nav prognozēta. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā | 4.1. Sabiedrības mērķgrupa, uz kuru attiecināms saistošo noteikumu tiesiskais regulējums, ir novada administratīvās teritorijas iedzīvotāji, kuri lieto decentralizētās kanalizācijas sistēmas; 4.2. saistošo noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā. |
| 5. Informācija par administratīvajām procedūrām | 5.1. Saistošo noteikumu ievērošanu kontrolēs Kokneses novada domes SIA “ Kokneses Komunālie pakalpojumi” Kokneses un Bormaņu ciemā vai Vecbebru ciemā Bebru pagasta pārvalde vai Iršu ciemā Iršu pagasta pārvalde un Kokneses novada pašvaldības policijas amatpersonas.5.2. saistošo noteikumu izpilde neietekmēs tās institūcijas funkcijas un uzdevumus, kura nodrošinās saistošo noteikumu izpildi;5.3. privātpersona saistošo noteikumu piemērošanā var vērsties Kokneses novada domes SIA “ Kokneses Komunālie pakalpojumi” vai Bebru pagasta pārvaldē vai Iršu pagasta pārvaldē |
| 6. Informācija par konsultācijām ar privātpersonām | Plānotais sabiedrības līdzdalības veids – informācijas publicēšana Kokneses izdevumā “Kokneses Novada Vēstis “ mājaslapā un internetā [www.koknese](http://www.koknese).lv |

Sēdes vadītājs,

domes priekšsēdētājs ( personiskais paraksts) D.Vingris